b'\n_START_ARTICLE_\nRichard Olney\n_START_PARAGRAPH_\nRichard Olney (15. syyskuuta 1835 Oxford, Massachusetts \xe2\x80\x93 8. huhtikuuta 1917 Boston, Massachusetts) oli yhdysvaltalainen lakimies ja poliitikko._NEWLINE_Olney valmistui Harvardin yliopiston oikeustieteellisest\xc3\xa4 tiedekunnasta 1858. H\xc3\xa4n istui Massachusettsin osavaltion edustajainhuoneessa vuonna 1874. Maaliskuussa 1893 h\xc3\xa4net nimitettiin Yhdysvaltain oikeusministeriksi presidentti Grover Clevelandin hallintoon. Walter Q. Greshamin kuoltua vuonna 1895 Olneyst\xc3\xa4 tuli h\xc3\xa4nen seuraajansa ulkoministerin\xc3\xa4._NEWLINE_Clevelandin presidenttikauden p\xc3\xa4\xc3\xa4tytty\xc3\xa4 vuonna 1897 Olney palasi asianajajaksi.'